Griekwastad-moorde: DNS-monsters onder loep | Maroela Media
Regter Frans Kgomo hoor tans getuienis aan in die moordsaak van ŉ 17-jarige seun wat van die moord op Deon Steenkamp (44), sy vrou Christelle (43) en hul dogter Marthella verdink word. Hulle is op 6 April 2012 omstreeks 18:00 op hul plaas Naauwhoek naby Griekwastad vermoor. Die tiener word ook aangekla van verkragting en dwarsboming van die gereg.
Lt. Cicilia Janse van Rensburg, ŉ DNS-kenner, het gesê DNS-toetse is op twee vuurwapens, verskeie klere-items wat deur die slagoffer en verdagte gedra is, asook polisiedeppers gedoen.
Die deppers is van Marthella se vingernaels geneem, die telefoon in die plaashuis, ŉ riempiesstoel in die sitkamer en bloedmerke in die Steenkamps se kombuis.
Janse van Resnburg het getuig dat DNS-mengsels op sommige items gevind is, soos die pistool en die rewolwer.
Staatsaanklaer Hannes Cloete het gesê dit is algemene kennis dat ŉ Griekwastad-polisieman op die aand van die moorde die vuurwapens hanteer het.
“Dit is moontlik dat hy DNS daarop gelos het,” het sy geantwoord.
Janse van Rensburg het gesê van die vreemde DNS wat gevind is mag van dié wees van die Steenkamps se werkers in die huis wat onder andere die gesin se klere gestryk het en gewerk het op die vloer waar die slagoffers gevind is.
Twee vas oor dagga in Vryburg
Kabinet soek Robert McBride as Opod-hoof
Die redenasie om die gemengde DNS maak sin. Wens die saak kan vinnig afgehandel word sodat die skuldige kan kry wat hom toekom! Hopelik meer as wat hom toekom.